|  |
| --- |
|  |
|  |
| DOKUMENTASI PEMBANGUNAN SISTEM |
| SISTEM PENGURUSAN  SURAT KELUAR/MASUK  (*e-Letters*) |
|  |
|  |
|  |



MAKLUMAT KUMPULAN

|  |  |
| --- | --- |
| NAMA KUMPULAN : | CyberSpace DevTeam |
| PPD : | PPD MANJUNG |
| KETUA KUMPULAN : | ZULKIFLI BIN MOHAMED  SK SERI MANJUNG (ABA1028) |
| AHLI KUMPULAN : | 1. **ZULKIFLI BIN MOHAMED** ABA1028 – SK SERI MANJUNG 2. **ROSLINA BINTI OTHMAN** AHA1002 - KOLEJ VOKASIONAL SERI MANJUNG 3. **WAN NURUL ASHKANN BINTI ABU BAKAR** ABA1004 - SK GELONG GAJAH 4. **NORSHAHIDA BT IDRIS** ABA1015 - SK SERI SELAMAT 5. **MUHAMAD SHAHRIL BIN YAACOB** ABA1023 - SK SERI PANGKOR 6. **NURUL ASYIQIN BINTI ROMLI** ABA1032 - SK KPG. DATO' SERI KAMARUDDIN 7. **NOOR AIDAH BINTI ROSLAN** ABB1045 - SK GANGGA 8. **KHAIRULZAIM BIN YAHYA** AEA1109 - SMK SERI MANJUNG 9. **MOHAMMAD SAFWAN BIN MOHD SARIT** AEE1037 - SMK PANGKOR |

ISI KANDUNGAN

**PERKARA MUKASURAT**

Abstrak.......................................................................................................... 4

Pengenalan Sistem..................................................................................... 5

Objektif Sistem............................................................................................. 6

Pernyataan Masalah.................................................................................. 7

Cadangan Penyelesaian...........................................................................8

Carta Aliran Proses Sistem.......................................................................... 9

**PENGURUSAN DAN PEMBANGUNAN SISTEM**

Platform, Teknologi dan Perisian............................................................... 10

**PERANCANGAN MASA DEPAN**

Perancangan & Penambahbaikkan Masa Depan............................... 10

ABSTRAK

Perkembangan teknologi pengkomputeran dan sistem pengurusan secara berkomputer pada masa kini telah menjadi satu fenomena kemestian kepada sektor kerajaan khususnya dalam memastikan proses kerja menjadi lebih cepat, pantas, produktif dan sistematik. Justeru itu, dokumentasi surat keluar/masuk harian di sekolah sememangnya diberi perhatian dalam memastikan maklumat yang diterima adalah tepat.

Dalam proses merekod maklumat ini, seringkali timbul beberapa permasalahan antaranya pengurusan yang masih lagi dilakukan secara manual yakni (tulis, cetak, semak dan simpan), maklumat yang tidak jelas dan lambat sampai kepada Ketua Jabatan (KJ). Ini merupakan satu masalah yang sering berlaku di dalam pengurusan di sekolah khususnya.

Berdasarkan permasalahan ini dan dengan menganalisa gejala-gejala tersebut, kami dapat menarik kesimpulan mengenai suatu peluang pengembangan sistem informasi dengan membina satu sistem berasaskan *web* sebagai satu *medium* pengurusan bagi menguruskan semua log rekod surat-menyurat yang dilakukan. Sistem yang akan dihasilkan ini bukan sahaja mampu merekod maklumat surat-surat, malah ianya mampu untuk menghantar maklumat tersebut (*notifications*) kepada KJ melalui e-mel secara automatik. Selain itu, ianya direka dengan kemampuan untuk menyimpan rekod maklumat tanpa had.

Untuk lebih meningkatkan produktiviti pengurusan disekolah, sistem ini akan memberi impak yang baik dan berkesan seterusnya membudayakan teknologi dalam perkhidmatan seiring dengan hasrat kerajaan Malaysia.

PENGENALAN SISTEM

Sistem Pengurusan Surat Keluar/Masuk ini atau *e-Letters* merupakan satu sistem berasaskan *web* yang diguna pakai oleh Pengurusan di Pejabat (Sekolah khususnya) dalam merekod semua surat keluar/masuk harian yang dilaksanakan setiap hari. Sistem ini dibangunkan bagi membantu proses merekod, menyimpan, mencetak, serta menguruskan maklumat log surat keluar/masuk harian di sekolah.

Sistem ini dibangunkan di atas platform *jaringan web* kerana teknologi *web* pada masa kini sangat popular dan mudah dicapai akses bagi menguruskan maklumat dengan lebih mudah dan cepat. Ianya juga disokong dengan pangkalan data bagi menyimpan semua rekod dengan lebih sistematik. Diantara ciri-ciri fungsian yang terdapat di dalam *eLetters* ini adalah seperti berikut :-

1. **Rekod Senarai Surat Keluar/Masuk**  
   Fungsi untuk merekod semua surat keluar dan masuk (terima) bagi setiap hari dan mampu untuk membuat semakan dan carian.
2. **Penghantaran (*notifications)* ke E-mel secara automatik**  
   Semua log senarai surat boleh dihantar kepada e-mel secara automatik dengan satu butang klik sahaja.
3. **Cetakan Rekod**  
   Sistem ini mampu untuk membuat cetakan dengan *format* cetakan yang elegan dan *standard*
4. **Laporan Harian, Bulanan, Tahunan**Sistem ini juga mampu untuk menjana laporan harian, bulanan serta tahunan bagi semua maklumat yang telah direkodkan.

OBJEKTIF SISTEM

Objektif utama sistem *e-Letters* ini diperkenalkan adalah antara tujuan utamanya bagi membantu proses merekod, menyimpan dan menguruskan semua log surat keluar/masuk harian yang telah dibuat pada setiap hari dengan lebih bersistematik. Selain daripada itu, sistem ini juga diperkenalkan supaya ianya menjadi satu *medium* kepada pihak pengurusan untuk membudayakan ICT dalam perkhidmatan selaras dengan hasrat kerajaan bagi meningkatkan produktiviti kerja serta kemahiran dalam menghasilkan *output* tugasan yang lebih baik dan efisyen.

PERNYATAAN MASALAH

**Pengurusan Maklumat secara Manual**Pengurusan maklumat secara *manual* sememangnya memakan masa yang lama dan proses merekod, menyimpan serta menyemak maklumat menjadi lambat dan disebabkan itu, tugasan juga menjadi lambat dan memerlukan masa yang lama.

**Penyampaian Maklumat Tidak Jelas**

Maklumat yang disalurkan kepada KJ tidak jelas dan lambat kerana proses yang dilakukan secara manual dan adakalanya maklumat tersebut tidak sampai ke KJ untuk melakukan semakan.

**Maklumat yang disimpan tidak sistematik**

Semua maklumat yang telah direkodkan disimpan di dalam fail dan memerlukan masa untuk membuat carian, semakan dan sebagainya.

**Tiada Laporan atau Statistik**

Menjadi satu keperluan bagi mengetahui status dan statistik laporan bagi bulanan, dan tahunan untuk mengetahui bilangan surat keluar/masuk dan laporan lain sebagainya.

**Kehilangan Jejak**

Proses merekod secara manual akan menjadi masalah utama sekiranya kehilangan. Dan ini sukar bagi menjejak rekod-rekod surat yang telah di rekodkan sebelumnya.

CADANGAN PENYELESAIAN

**Pengurusan maklumat secara atas talian (*online*)**

Semua maklumat akan dapat dicapai akses dengan lebih pantas, cepat dan mudah dengan teknologi yang digunapakai dalam perlaksanaan sistem ini.

**Data maklumat berkomputer dan sistematik**

Maklumat yang direkodkan lebih tersusun dan bersistematik kerana semua maklumat disimpan di dalam pangkalan data yang sama dalam satu sistem secara sentral.

**Format maklumat dapat diselaraskan (*standard*)**

Maklumat log rekod dapat diselaraskan dengan adanya sistem ini. Semua borang dan format cetakan akan selaras kepada semua pengurusan sekolah.


**Penjimatan masa dan “*paperless”***

Melalui sistem ini, masa dapat dijimatkan dengan lebih banyak berbanding secara manual dan ianya juga boleh menjimatkan kos cetakan maklumat.

**Arkib maklumat yang tiada had**

Semua maklumat yang direkodkan tanpa had dan dapat dicapai akses dengan mudah pada bila-bila masa dan carian dengan lebih pantas.

CARTA ALIRAN PROSES SISTEM



**Carta Aliran Keseluruhan Sistem**

Sila rujuk fail **Carta Aliran** untuk melihat carta alir bagi sub-modul yang terlibat di dalam proses sistem utama.

PLATFORM, TEKNOLOGI DAN PERISIAN

**Platform**

* Berasaskan Web  
  *Web* merupakan satu medium yang sangat popular, cepat, pantas dan mudah pada masa kini dan populasi sistem kerajaan kebanyakannya menggunakan teknologi web sebagai perantaraan dalam proses mengurus semua maklumat agensi atau jabatan. Oleh itu, sistem berasaskan *web* menjadi pilihan bagi sistem ini.

**Teknologi & Perisian**

|  |  |
| --- | --- |
| **PHP** | Bahasa pengaturcaraan yang dipilih bagi membangunkan sistem ini. |
| **MySQL** | Pangkalan data (*database*) yang diguna pakai adalah *MySQL*. Ianya boleh didapati secara percuma. |
| **Sublime** | Text Editor bagi menulis kod sistem. |
| **WAMPS** | Perisian *Environment* bagi membangun sistem berplatform web. Ianya merangkumi perisian seperti berikut :-   * *Apache* – Web Server * *MySQL* – Pangkalan Data * *PHP* – Bahasa Pengaturcaraan |
| **GitHub** | Platform repositori bagi kolaborasi kod sistem. Ianya digunakan untuk menguruskan versi sos kod sistem dari masa ke semasa dan berkolaborasi antara ahli kumpulan dalam menguji sistem. |

PERANCANGAN MASA DEPAN

**PERANCANGAN DAN PENAMBAHBAIKKAN MASA DEPAN**

**Fungsian**  
Sebagai sistem permulaan, semua fungsian akan di lakukan penambahbaikan melalui ruangan “Maklum Balas” yang kami terima di dalam sistem bagi meningkatkan produktiviti sistem pada masa akan datang.

**Kepelbagaian Jenis Laporan**Pelbagai jenis laporan akan dimasukkan ke dalam sistem dari masa ke semasa.

**Membolehkan sistem di migrasi (*migration*) ke sistem lain**Apabila sistem telah mencapai tahap dimana ianya dalam keadaan stabil dan kurang *bugs*. Sistem ini akan membuka peluang kepada sistem-sistem lain sedia ada bagi melakukan migrasi ke dalam satu sistem uniti yang lebih produktif.